Za naselje u Srbiji, v. Kočane.

  
Koordinate: 41° 54′ 36" SGŠ, 22° 24′ 36" IGD

**Kočani** (makedonski: *Кочани*) je grad od 28.330 stanovnika na istoku Republike Makedonije. Kočani leži u *Kočanskoj dolini* poznatoj po riži i termalnim vodama.
Sjedište je istoimene Općine Kočani, koja ima 38.092 stanovnika (po popisu iz 2002.)

Historija
---------

Kočani 1930. godine
Postoje tragovi jednog antičkog naselja kod sela *Dolno Gratče*. (оstatci bedema, rimska i bizantiska keramika i nakit)

Prvi zapis o postojanju naselja potječe iz 1337 godine, iz darovnog ugovora srpskog vlastelina *Jovana Olivera* koji je *crkvu Sv.Dimitrija* poklonio gradu Kočani.

Drugi značajni pisac koji je pisao o Kočanima je turski putopisac Evlija Čelebija 1519 godine. On navodi da su Kočani lijepo selo u kojem živi 54 kršćanskih obitelji te jedna muslimanska, te 12 neoženjenih kršćana. (Tapu defteri 85, 446-447). 

U 19. st. Kočani su postali upravno sjedište otomanske Kaze i polako postaju grad. Tako već 1900 godine Kočani imaju 6.000 stanovnika.

Crkva Sv.Đorđi, Kočani

Geografske karakteristike
-------------------------

Grad Kočani leži na sjevernoj strani Kočanske kotline, na obadvije obale *Kočanske reke*, na južnim padinama Osogovskih planina. Sa juga Kočansku kotlinu (koja je široka oko 8 km) zatvara planina Plačkovica. U blizini Kočana nalazi se zimski turistički centar *Ponikva* na Osogovskim planinama.

Kroz Kočane prolazi makedonska magistralna cesta *M-5*, preko koje je grad povezan sa Štipom (30 km) i Velesom (70 km). 

Grad je povezan i sa željezničkom prugom sa Štipom i Velesom (od 1926.).

Kočani su udaljeni 120 km od Skoplja, 10 km od Vinice, 30 km od Makedonske Kamenice, 55 km od Delčeva, 60 km od Berova, 48 km od Kratova i 65 km od bugarske granice.

Kultura
-------

Kočani su postali svjetski poznati po svom romskom duhačkom orkestru *Kočani Orkestar*, koji izvodi World Music (muziku inspiriranu folkom).

Takođe u ovom gradu radi njiža muzička škola, više umjetničkih društava, četiri osnovne škole, dvije srednjh i jedan fakultet.

Iz ovog grada proizađe i više umjetnika kao što su: Saško Velkov - virtuoz na harmonici, pop pjevačica Sanja Lefkova, sa sela Grdovci općine Kočani, poznata iz malena i do dan danas pjeva i sa svojim nastupom osvaja publiku.

Svake godine organizuju se *Dani Kočanskog pirinča* (Denovi na Kočanskiot oriz) na kome dolaze gosti iz zemlje i inostranstva sa svojim umjetničkim društvima.

U gradu svake godine održavaju se *Dani amaterskog dramskog teatra* na kome gostuju pozorišra iz više zemalja. 

Iz ovog grada zrači nekoliko radija i dvije pivatnie tv kuće.

Kočani je rodni grad pokojnog virtuoza na harmonici *Stevo Teodosievski*, a njegova supruga *Esma Ređepova-Teodosievska* i njen ansambal osvajaju svijet sa njenim nastupima romske muzike.

Privreda
--------

Kočanska dolina je bila poznata po proizvodnji riže, a najveće poduzeće koje se bavilo preradom i plasmanom bio je *Žito-Oriz* koji je danas u velikim teškoćama.

U Kočanima je najveći industrijski pogon tvornica auto dijelova Ruen I.T.

Stanovništvo
------------

Po posljednjem popisu stanovništva grad Kočani imao je 28.330 stanovnika, a njihov sastav bio je slijedeći:

|  |  |  |
| --- | --- | --- |
|  | Stanovnika | Stanovnika u % |
| **Ukupno** | **28.330** | 100 |
| Makedonci | 25.730 | 93,12 |
| Romi | 1.951 | 5,12 |
| Turci | 315 | 0,83 |
| Vlasi | 193 | 0,51 |
| Srbi | 63 | 0,18 |
| Ostali | 77 | 0,245 |

Gradovi prijatelji
------------------

* Bugarska Kazanlk
* Mađarska Szigetszentmiklós
* Turska Yenifoça
* Hrvatska Križevci
* Ukrajina Perejaslav
* Srbija Novi Kneževac

Vanjske veze
------------

***Kočani*** na Wikimedijinoj ostavi

* Službene stranice općine Kočani
* Europe Development Center - Kočani Arhivirano 2009-10-04 na Wayback Machine-u
* Lovište Polaki Kočani Arhivirano 2007-09-27 na Wayback Machine-u

| Gradovi Republike Makedonije |  |
| --- | --- |
| Berovo | Bitola | Bogdanci | Debar | Delčevo | Demir Kapija | Demir Hisar | Gevgelija | Gostivar | Kavadarci | Kičevo | Kočani | Kratovo | Kriva Palanka | Kruševo | Kumanovo | Makedonski Brod | Makedonska Kamenica | Negotino | Ohrid | Pehčevo | Prilep | Probištip | Radoviš | Resen | Štip | Skopje | Struga | Strumica | Sveti Nikole | Tetovo | Valandovo | Veles | Vinica |